Maksimir
Maksimir je zagrebačko gradsko područje u kojem se nalaze istoimena park-šuma i stadion Maksimir (poznat po nastupima NK Dinamo). Park-šumu Maksimir, prvu u jugoistočnoj Evropi (otvorena 1794. godine), dao je 1839. urediti prema zamisli biskupa Maksimilijana Vrhovca biskup Juraj Haulik u engleskom pejzažnom stilu. U parku je očuvana flora i fauna nizinskih šuma, a u njemu se nalaze i četiri jezera (što prirodna, što umjetna). Od istaknutijih objekata u Parku spomenut ćemo: Švicarska kuća (sagrađena 1842., obnovljena 2005.), Vidikovac kiosk (najistaknutiji objekt perivoja), sagrađen 1843., Paviljon Jeka (sagrađen 1840., obnovljen 2001.), Kapelica Sv. Jurja (sagrađena 1880.). Na južnom kraju park-šume nalazi se Zoološki vrt grada Zagreba. Poznatiji dijelovi ovog gradskog područja su: Laščina, Rebar, Gornji Bukovac i bivše selo Remete u kojem se nalazi crkva uznesenja Blažene Djevice Marije sa samostanom što su ga izgradili pavlini, a danas u njemu žive karmelićani. U crkvi se nalazi čudesni kip Majke Božje Remetske, te su zbog toga Remete jedne od najznačajnih Marijanskih svetišta u Hrvatskoj.